Naturalismul, chatarsis-ul si autonomia artei in estetica lui Aristotel Conceptul de arta la Aristotel are un inteles mai extins decit cel platonician, avind sensurile de productie constienta (intemeiata pe cunoastere si familiaritatea cu regulile generale), de abilitate productiva si de lucru produs. Astfel, arta ajunge sa fie interpretata dinamic (caci productia devine mai importanta decit produsul), sa fie vazuta ca fiind determinata de rationamente intelectuale si cunoastere si sa se manifeste ca proces psiho-fizic, fiind dirijata catre un proces natural prin punerea in relatie a intentionalitatii artei si naturii. Conceptul aristotelic de arta a fost modificat, insa, in modernitate, luind sensul mai restrins de "arta frumoasa", fiind conceput mai curind ca produs, decit ca abilitate sau activitate de a produce si luind accentul de pe cunoastere sau reguli. Metoda sa nu se limita la deductii generale ale gindirii logice si metafizice, ci studia si fenomenele particulare ale vietii naturale si sociale. Prin aplicarea metodei sale, Aristotel a incercat sa stabileasca relatii intre arta si material, prin modificarea formei (adaugare, inlaturare, sintetizare) si sa identifice conditiile de posibilitate ale artei, respectiv cunoasterea, eficienta si talentul innascut. Aristotel clasifica artele in functie de criteriul relatiei artei cu natura, impartind artele in arte care desavirsesc natura si arte care imita natura, acestea din urma fiind considerate arte imitative (mimetice), de genul picturii, sculpturii si muzicii, descrise mai tirziu ca "arte frumoase". Imitatia era considerata o functie innascuta, naturala, a omului, respectiv o cauza a activitatii si satisfactiei lui. Ca atare, conceptul de imitatie ajunge sa stea la baza clasificarii artei si a definitiilor artelor particulare. Refuzind intelesul de "copiere fidela" al imitatiei, Aristotel sustine ca artistul ar avea la dispozitie trei modalitati de imitare a lucrurilor, respectiv cum au fost si sunt, cum se spune sau par a fi si cum ar trebui sa fie. in consecinta, arta are posibilitatea de a infatisa lucrurile ca fiind mai bune sau mai rele decit sunt. Arta nu inseamna copiere. in acceptia lui Aristotel, arta trebuie sa prezinte lucrurile sau evenimentele tipice (cu semnificatie generala) si necesare. Astfel, intr-o lucrare de arta nu ar mai conta lucrurile si evenimentele particulare, culorile si formele izolate, ci compozitia si armonia lor. Tot astfel, nu ar mai conta obiectul particular imitat de artist, ci noua totalitate pe care o realizeaza din obiecte. Aristotel discuta despre mimesis in contextul teoriei sale despre tragedie. Astfel, mimesis era inteles ca activitate a unui mim (actor) de a simula, a crea fictiuni si a le interpreta utilizind drept model realitatea. Tocmai de aceea, in arta se pot reprezenta si lucrurile imposibile, daca urmareste alt scop decit acela de reprezentare a realitatii; caz in care imposibilitatile plauzibile ar fi de preferat posibilitatilor neplauzibile. Discutind felurile imitatiei, Aristotel aduce in discutie ritmul, melodia si limbajul si vede activitatea imitativa ca o creatie, respectiv o inventie a artistului care se inspira din realitate. in definirea imitatiei, pe de o parte Aristotel a fost influentat de intelesul platonician al mimesis-ului, conform caruia "imitatia ne place pentru ca ii recunoastem originalul" (Retorica), iar pe de alta parte a pastrat vechiul inteles al imitatiei ca expresie si infatisare a caracterelor (Poetica). Astfel, spre deosebire de intelesul ei modern, imitatia avea doua aspecte: acela de reprezentare a realitatii, in feluritele sale modalitati de la repetarea fidela la adaptarea libera, si acela de expresie libera a realitatii. Aristotel a renuntat la distinctia greceasca dintre arta (inteleasa ca productie si pricepere) si poezie (inteleasa ca profetie si nebunie divina), integrind poezia in rindul artelor. Si aceasta deoarece poezia ar tine de darurile native, mai curind decit de nebunie, s-ar produce prin talent, pricepere si exercitiu si ar fi supusa regulilor ca subiect al unui studiu stiintific, numit poetica. Aristotel a reunit poezia cu artele plastice, incluzindu-le intr-un concept de arta unic si eliminind astfel vechea opozitie dintre poezie si arta, opozitie pe care a redus-o la distinctia intre doua tipuri de poeti si artisti: cei care se pricep si cei care sunt inspirati. Aristotel realizeaza o tipologie a artelor imitative, folosind drept criterii mijloacele intrebuintate, obiectele acestor arte si metodele de imitare. Astfel, dupa mijloacele intrebuintate, ritmurile sunt folosite in dans, limbajul in tragedie, comedie si ditiramb, iar melodia e folosita in muzica. Dupa obiectele lor, in cazul abordarii nobile, avem de-a face cu tragedia, iar in cazul abordarii vulgare, avem de-a face cu comedia. Iar dupa metodele de imitare, atunci cind e folosita vorbirea directa avem de-a face cu arta epica, iar cind e folosita vorbirea indirecta, prin intermediul eroilor, avem de.a face cu arta dramatica. Filosoful grec introduce si un alt concept determinant in teoria artei, respectiv conceptul de chatarsis (purificare). Astfel, definind tragedia si comedia ca imitatii ale unor actiuni, care stirnind mila si frica, in cazul tragediei, respectiv desfatarea si risul, in cazul comediei, determina purificarea de patimi si pasiuni. in acest caz, Aristotel defineste scopul si efectele artei ca fiind determinate de chatarsis si mimesis. Distingind un "grup catartic" in rindul "artelor imitative", Aristotel mentioneaza poezia, muzica si dansul, insa nu include aici si artele plastice. Pentru Aristotel, scopul artei este acela de a purifica emotiile, a oferi placere si distractie, a contribui la perfectiunea morala si a stirni emotii. Ca atare, arta contribuie la realizarea celui mai inalt scop al omului, fericirea, prin intermediul ragazului in care e traita distractia nobila, unde se combina placerea cu frumusetea morala. Daca in natura ne afecteaza obiectele, in arta am fi afectati de asemanarile lor (eikines). Din aceasta pricina, placerile resimtite in identificarea asemanarii provin din recunoasterea similitudinilor cu originalele si din aprecierea priceperii executiei pictorului, sculptorului sau arhitectului. Placerile variate furnizate de arta, care rezulta din eliminarea emotiilor, imitatia abila, executia excelenta si culorile frumoase sunt impartite in placeri intelectuale (care predomina in poezie) si placeri senzoriale (care predomina in muzica si in artele plastice). Arta e vazuta ca fiind autonoma in raport cu legile morale si cele naturale, precum si in raport cu virtutea si adevarul. Poeziei si politicii li se aplica norme de corectitudine diferite, ceea ce face ca adevarul artistic sa fie diferit de adevarul moral. Potrivit lui Aristotel, poezia "chiar atunci cind greseste, poate avea dreptate", ceea ce ar insemna ca adevarul artistic e diferit si de adevarul cognitiv. La rindul lor, artele plastice nu ar avea de-a face cu adevarul sau minciuna, deoarece nu ar intrebuinta propozitii. in pofida autonomiei artei, operele de arta pot fi criticate din 5 puncte de vedere, atunci cind ele sunt imposibile ca subiect, contrare ratiunii, daunatoare, contradictorii sau impotriva regulilor artei. in sens restrins, insa, opera de arta poate fi criticata atunci cind este incompatibila cu ratiunea, cu legile morale si cu legile artistice. Astfel, pe baza criteriului logic, al celui etic si al celui artistic, se poate judeca valoarea unei opere. Pe linga faptul ca arta este vazuta ca fiind autonoma, ea este considerata si universala, pentru ca se ocupa de problemele generale si o face intr-o maniera accesibila tuturor. Datorita caracterului sau universal, arta trebuie sa tina cont de anumite reguli, care nu pot inlocui judecatile persoanelor experimentate. in acest context, Aristotel sustine ca ar exista 3 atitudini posibile fata de arta, atitudinea mestesugarului, cea a artistului si cea a specialistului. Nuantind raportul fata de arta, Aristotel a vorbit despre un dar al armoniei si al ritmului, care mai tirziu se va numi simt al frumosului si despre imitatie ca dar innascut, care mai tirziu se va numi creativitate. Pozitia lui Aristotel fata de conceptul de frumos poate fi extrasa din mai multe scrieri ale sale. Astfel, in Retorica, Aristotel sustine ca frumos este atit ceea ce e valoros in sine, cit si ceea ce produce placere, determinind agrementul si admiratia. Astfel, el a transformat o idee imprecisa intr-un concept si a inlocuit intelegerea intuitiva cu o definitie. Fiind asociat cu placerea, frumosul se deosebeste de utilitate, pentru ca valoarea frumosului este intrinseca, iar valoarea utilitatii deriva din rezultatele ei. in Poetica si Politica, Aristotel sustine ca frumosul depinde de ordine (tixis) si marime (migethos). in Metafizica, el adauga proportia (symmetria), inclinind, insa, sa echivaleze proportia cu ordinea. Ordinea a fost denumita mai tirziu "forma" si a fost echivalata cu moderatia, fiind in special aplicata moralei. Acestora, Aristotel le-a adaugat doctrina convenientei, potrivit careia anumite proportii fac ca lucrurile sa fie frumoase, deoarece ar concorda cu natura lucrurilor respective. in plus, Aristotel a vorbit si despre importanta armoniei culorilor, influentat fiind de pitagoricieni. in Metafizica, Aristotel sustine ca numai ce ar fi usor perceptibil ar fi frumos. Astfel, proprietatile care determina lucrurile frumoase ar fi limitarea (horisminon), ordinea (tixis) si proportia (symmetria), facind ca obiectele de marime limitata sa fie placute simturilor si mintii. in Poetica si Retorica a intrebuintat termenul de "ceea ce poate fi bine sesizat de vaz" (eusinopton). Astfel, pentru ca un obiect sa produca placere, el trebuie sa fie adecvat capacitatii simturilor, imaginatiei si memoriei. Prin aceasta, se poate spune ca Aristotel a deplasat accentul in estetica de la proprietatile lucrurilor percepute la proprietatile perceptiei, perceptibilitatea devenind o conditie a unitatii operei de arta. Prin meditatiile sale, Aristotel largeste sfera frumosului care ar cuprinde divinitatile si oamenii, corpurile omenesti si structurile sociale, lucrurile si actele, natura terestra si arta. in aceste cazuri, caracterul frumosului este multiplu si variabil si trebuie apreciat, nu explicat, deoarece cuprinde binele si placerea. in ceea ce priveste abordarea experientei estetice, se poate spune ca Aristotel a vorbit despre frumos in sensul grecesc, mai larg, acela de desfatare, mentionind experientele specifice ale unor stari de placere intensa, a unor stari pasive de vraja cu putere adecvata si excesiva, despre provenienta acestor stari din manifestarea simturilor si nu a acuitatii lor si despre nasterea placerii din senzatiile insesi si nu din asocierea lor. Aristotel a contribuit la teoria esteticii prin propunerea tezelor despre elementele subiective ale frumosului, despre autonomia artei, despre adevarul artistic si despre satisfactia estetica specifica omului. Astfel, se poate spune ca estetica sa e dominata de faptul ca a interpretat mimesis-ul in mod activ, chatarsis-ul in mod biologic si masura ca moderatie, stabilind o teorie unitara a artei ca totalitate, in care poezia avea loc egal cu artele plastice si muzica. 